open-index/open-wikipedia-markdown huggingface dataset:
Al Reynolds

**Allen F. Reynolds** (født 15. februar 1938 i Winchester i Kansas, død 11. desember 2019) var en guard i amerikansk fotball som spilte åtte sesonger i American Football League fra 1960–1967 for Dallas Texans/Kansas City Chiefs. Allen gikk på Tarkio College i Tarkio i Missouri, og ble i 1987 innlemmet i skolens æresgalleri.

## Karriere

Al Reynolds spilte i 98 games i løpet av sin AFL-karriere for Texans/Chiefs og stilte til start i 56 av de kampene. Al forårsaket også en fumble, men svarte selv da han ble spurt om denne, «I did? I don't remember that.» Det er ikke klart hvilken kamp dette skjedde i, annet enn at det var i 1966-sesongen da Chiefs møtte Green Bay i det første AFL-NFL World Championship. Ettersom Allen var en offensive lineman må dette ha kommet etter en fumble fra en lagkamerat som ble plukket opp av en motspiller.

Allen spilte i hovedsak right guard i løpet av sin tid med Texans og Chiefs, men spilte også på andre posisjoner på offensive linen. Han er registrert som både left og right guard, samt right offensive tackle.

Allen la ikke opp umiddelbart etter 1967-sesongen. Før 1968-sesongen utvidet AFL til Cincinnati med etableringen av Cincinnati Bengals. Under ekspansjonsdraftet samme år plukket Bengals opp flere av Chiefs’ spillere, inkludert offensive guard Allen Reynolds. Allen trente med laget før sesongen, men bestemte seg etter hvert for å legge opp slik at familien ikke trengte å flytte fra Kansas City. Han spilte ingen kamper for Cincinnati Bengals.

## Familieliv
Da han la opp var Al gift med Diane Reynolds, og de to hadde tre døtre. Paret fikk senere to sønner.

## Referanser
Termitopithus

***Termitopithus*** er en slekt av biller som hører til familien kortvinger. Denne gruppen lever i et tett samliv med termitter.

## Utseende
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

## Levevis
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

## Utbredelse
Arten er beskrevet fra Brasil.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Corotocini]]** Fenyes, 1918
******* Understammen *[[Termitopithina]]*
******** Slekten ***Termitopithus*** Seevers, 1957
********* *[[Termitopithus crassiusculus]]* Seevers, 1957

## Referanser




## Kilder
* Christopher Taylor (2012) Catalogue of Organisms - The Corotocini in their Gut-Swollen Glory. http://coo.fieldofscience.com/2012/04/corotocini-in-their-gut-swollen-glory.html

## Eksterne lenker
*
Microbrachida

***Microbrachida*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

## Utseende
Forholdsvis små (gjerne 1,5-3 millimeter lange), korte og brede, mørke kortvinger. Hodet er ganske bredt med runde, litt utstående fasettøyne. Føttene er fire-leddete.

## Levevis
Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.

## Utbredelse
Slekten forekommer i den neotropiske økosonen (Costa Rica).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Homalotini Heer, 1839
******* Slekten ***Microbrachida*** Bierig, 1939
******** *[[Microbrachida gilvicornis]]* Bierig, 1939

## Referanser


## Eksterne lenker
*
Manilla (bille)

***Manilla*** er en slekt av biller som hører til underfamilien storkortvinger (Staphylininae) i familien kortvinger (Staphylinidae).

## Utseende
Middelsstore, lange og slanke, kortbeinte, blanke kortvinger. Kroppen er sparsomt hårete, rødbrunlig på farge. Hodet er forholdsvis stort og flatt, tydelig lengre enn bredt, svært blankt, med markerte, omtrent rettvinklede bakhjørner og tydelig "hals". Pronotum er rektangulært, tydelig lengre enn bredt, også svært blankt. Dekkvingene har avrundede "skuldre", er til sammen litt bredere enn pronotum med rette, parallelle ytterkanter.

## Levevis

## Utbredelse
Slekten er for det meste utbredt i Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Xantholinini
******* Slekten ***Manilla*** Bordoni, 1990
******** *[[Manilla basimaculata]]* Bordoni, 2002
******** *[[Manilla bipatea]]* Bordoni, 1990
******** *[[Manilla borneana]]* Bordoni, 2002
******** *[[Manilla bukittinggiana]]* Bordoni, 2002
******** *[[Manilla crockerana]]* Bordoni, 2002
******** *[[Manilla deharvengi]]* Bordoni, 1990
******** *[[Manilla emussitata]]* Bordoni, 1990
******** *[[Manilla erudra]]* Bordoni, 2002
******** *[[Manilla hanskii]]* Bordoni, 2002
******** *[[Manilla humeralis]]* Bordoni, 2005
******** *[[Manilla lafondiana]]* Bordoni, 2002
******** *[[Manilla maramag]]* Bordoni, 2017
******** *[[Manilla misamisae]]* Bordoni, 2002
******** *[[Manilla montanella]]* Bordoni, 2002
******** *[[Manilla orousseti]]* Bordoni, 1990
******** *[[Manilla rougemonti]]* Bordoni, 2002
******** *[[Manilla rubida]]* Bordoni, 2002
******** *[[Manilla rufula]]* Bordoni, 2017
******** *[[Manilla sagamaensis]]* Bordoni, 2005
******** *[[Manilla soniae]]* Bordoni, 2002
******** *[[Manilla sungei]]* Bordoni, 2002

## Referanser


## Eksterne lenker

*
Diplopleurus

***Diplopleurus*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små, avlange, gulbrunlige kortvinger. Hodet er lite, rundet med små fasettøyne. Antennene er nokså kraftige. Pronotum er avrundet, noe bredere enn langt.

## Levevis
Artene er knyttet til maur.

## Utbredelse
Slekten er utbredt i Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini 
******* Slekten ***Diplopleurus*** Bernhauer, 1908 
### Liste over artene

* *[[Diplopleurus acutus]]* Pace, 2015
* *[[Diplopleurus antepolitus]]* Pace, 2012
* *[[Diplopleurus anterugosus]]* Pace, 2012
* *[[Diplopleurus burundensis]]* Pace, 2008
* *[[Diplopleurus cooteri]]* Pace, 1998
* *[[Diplopleurus dilatatiapex]]* Pace, 2015
* *[[Diplopleurus excavatus]]* Bernhauer, 1915
* *[[Diplopleurus fictus]]* Pace, 2012
* *[[Diplopleurus fortepunctatus]]* Pace, 2014
* *[[Diplopleurus gabonensis]]* Pace, 2009
* *[[Diplopleurus gilvicollis]]* (Pace, 1985)
* *[[Diplopleurus iringensis]]* Pace, 2014
* *[[Diplopleurus litorum]]* Pace, 2015
* *[[Diplopleurus lushotoensis]]* Pace, 2014
* *[[Diplopleurus maculipennis]]* Pace, 2013
* *[[Diplopleurus mayombensis]]* Pace, 2012
* *[[Diplopleurus mimus]]* Pace, 1999
* *[[Diplopleurus muhezensis]]* Pace, 2014
* *[[Diplopleurus namibiorum]]* Pace, 1999
* *[[Diplopleurus nanyukensis]]* Pace, 1996
* *[[Diplopleurus niloticus]]* Pace, 2008
* *[[Diplopleurus notatipennis]]* (Pace, 1986)
* *[[Diplopleurus perfidus]]* Pace, 2012
* *[[Diplopleurus puellus]]* (Pace, 1986)
* *[[Diplopleurus roridus]]* (Pace, 1986)
* *[[Diplopleurus ruwenzoriensis]]* (Bernhauer, 1934)
* *[[Diplopleurus tanganus]]* Pace, 2014
* *[[Diplopleurus ukaguruensis]]* Pace, 2015
* *[[Diplopleurus ulittera]]* Pace, 1999
* *[[Diplopleurus umbonicollis]]* Pace, 2015
* *[[Diplopleurus varius]]* Pace, 1999

## Referanser


## Eksterne lenker

*
Jasmine Nocentini

**Jasmine Nocentini** (født 2002) er en svømmer fra Italia.

Hun representerte Italia og tok fire medaljer under Kortbane-EM i svømming 2023. 

## Referanser


## Eksterne lenker
*
Hygropetrophila

***Hygropetrophila*** er en slekt av biller som hører til den store underfamilien Aleocharinae i familien kortvinger (Staphylinidae).

## Utseende
Små til middelsstore (3-6 millimeter), oftest rødbrunlige kortvinger. *Stichoglossa*-artene er forholdsvis slanke, beina forholdsvis lange. Antennene er lange og kraftige. Alle tre beinpar har fem fotledd.

## Levevis
Som andre kortvinger er de rovdyr som lever av andre små leddyr.

## Utbredelse
Slekten er utbredt i Mellom- og Sør-Europa, også i Sentral- og Øst-Asia.

## Systematisk inndeling
Slekten ble tidligere ført til den store slekten *[[Oxypoda]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten ***Hygropetrophila*** Bernhauer, 1902
******** *[[Hygropetrophila bilimbata]]* Pace, 2010
******** *[[Hygropetrophila bordonii]]* Wunderle & assing, 2000
******** *[[Hygropetrophila grandis]]* (Fauvel, 1900)
******** *[[Hygropetrophila irregularis]]* Pace, 2010
******** *[[Hygropetrophila kazakistanensis]]*Pace, 2002

## Referanser


## Eksterne lenker
*
Brachelodes

***Brachelodes*** er en utdødd slekt av biller. 

## Utseende
En middelsstor, bredt oval, noe flat, mørk hårbille. Kroppen er kledt med korte, nedliggende, lyse hår. Antennene er lange og trådformede.

## Levevis
De aller fleste artene av Scirtidae har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys.

## Utbredelse i tid og rom
Arten er beskrevet fra baltisk rav fra eocen-tiden.

## Systematisk innedling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (=Scirtoidea)
**** Familien hårbiller, Scirtidae (=Elodidae, Helodidae)
***** Underfamilien Scirtinae (=Cyphoninae)
****** Slekten †***Brachelodes*** Yablokov-Khnzorian, 1961 
******* †*[[Brachelodes motschulskyi]]* Yablokov-Khnzorian, 1961

## Referanser




## Kilder
* Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). http://delta-intkey.com/elateria/www/scir.htm

## Eksterne lenker
*
Nothochaetes

***Nothochaetes*** er en slekt av pillebiller. 

## Utseende
Små, ovale pillebiller.

## Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

## Utbredelse
Slekten er bare kjent fra Australia inkludert Tasmania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien pillebiller, Byrrhoidea
**** Familien pillebiller, Byrrhidae
***** Underfamilien hårpillebiller, Byrrhinae
****** Slekten ***Nothochaetes*** Lawrence, Slipinski, Jäger & Pütz, 2013 
******* *[[Nothochaetes fasciculatus]]* (Lea, 1920)
******* *[[Nothochaetes howensis]]* Lawrence, Slipinski, Jäger & Pütz, 2013

## Referanser




## Eksterne lenker
*
Sesongåpningen i skiskyting i Norge 2023

**Sesongåpningen i skiskyting i Norge 2023** ble arrangert på Sjusjøen 11. og 12. november 2023. 

Det blir konkurrert i sprint lørdag og fellesstart søndag.

## Program

## Resultater lørdag
### Sprint, kvinner



Karoline Knotten, Emilie Kalkenberg, Lotte Lie og Janina Hettich-Walz fulgte på de neste plassene. 



### Sprint, menn



Benedikt Doll, Filip Fjeld Andersen, Johannes Dale-Skjevdal og Martin Uldal fulgte på de neste plassene.



## Resultater søndag
### Fellesstart, kvinner



Jenny Enodd, Marit Ishol Skogan, Janina Hettich-Walz (Tyskland) og Maren Hjelmeset Kirkeeide fulgte på de neste plassene. 



### Fellesstart, menn



Sturla Holm Lægreid, Vetle Rype Paulsen, Endre Strømsheim og Filip Fjeld Andersen fulgte på de neste plassene.



## Referanser


## Kilder
;Resultater:
* Sprint kvinner lørdag
* Sprint menn lørdag
* Fellesstart kvinner søndag
* Fellesstart menn søndag

## Eksterne lenker
*
Saltstraumen (tettsted)

**Saltstraumen** er et tidligere tettsted på den vestlige delen av Knaplundsøya i Bodø kommune. Stedet ble første gang regnet som et eget tettsted i 2023. 2024 var det fortsatt tettsted, men i 2025 ikke lenger.

Navnet er etter tidevannsstrømmen med samme navn.

Stedet omkranser Saltstraumen kirke fra **Kappstøa** i nord til **Ripnes** i sør. Saltstraumen turiststasjon ble etablert i 1932, og ble gjenoppbygget etter brann 1957. En campingplass ble anlagt 1986.

Saltstraumen skole ble bygget 1987, og samlet 1.−10. trinns elever fra fire tidligere skolekretser: Hellevik, Knaplund, Tuv og Valnes.

Saltstraumen Museum åpnet 1992, og holder til i den gamle skolen på Knaplund.

Kommunen opprettet Saltstraumen lokalutvalg 1987.

## Referanser
Notriolus

***Notriolus*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

## Utseende
Små (1–7&nbsp;mm), avlange, hårløse biller. **Hodet** er lite, antennene er middels lange, 7–11-leddete, trådformede. **Brystskjoldet** (pronotum) er rundet og hvelvet. **Dekkvingene** er avlange med punktrekker. **Beina** er lange, særlig fotleddene, og ganske kraftige. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset. På farge er de gjerne svarte med rødlige flekker på dekkvingene.

## Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omkringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien **[[elvebiller]]**, Elmidae Curtis, 1830
***** Underfamilien elvebiller (Elminae) Curtis, 1830
****** Slekten ***Notriolus*** Carter & Zeck, 1929 
******* *[[Notriolus allynensis]]* (Carter, 1926) 
******* *[[Notriolus barretti]]* Carter, 1926 
******* *[[Notriolus davidsoni]]* Carter & Zeck, 1936 
******* *[[Notriolus dorrigoensis]]* Carter & Zeck, 1929 
******* *[[Notriolus galstonius]]* Carter & Zeck, 1929 
******* *[[Notriolus humeralis]]* Carter & Zeck, 1929 
******* *[[Notriolus maculata]]* (Carter, 1926) 
******* *[[Notriolus minor]]* Carter & Zeck, 1932 
******* *[[Notriolus minutus]]* Carter & Zeck, 1938 
******* *[[Notriolus quadriplagiata]]* (Carter, 1926) 
******* *[[Notriolus setosus]]* Carter & Zeck, 1936 
******* *[[Notriolus simsoni]]* (Grouvelle, 1896) 
******* *[[Notriolus subplanatus]]* Carter & Zeck, 1929 
******* *[[Notriolus taylori]]* Carter & Zeck, 1936 
******* *[[Notriolus tropicus]]* Carter & Zeck, 1938 
******* *[[Notriolus victoriae]]* Carter & Zeck, 1929 

## Referanser




## Eksterne lenker
*
Paul Rochester

**Paul** «**Rocky**» **Rochester** (født 15. juli 1938 i Lansing i Michigan, død 7. juni 2020 i Jacksonville i Florida) var en defensive tackle i amerikansk fotball som spilte i American Football League (AFL). Han spilte for Dallas Texans/Kansas City Chiefs (1960–1963) og New York Jets (1964–1969). Han spilte college football da han gikk på Michigan State University.

Han ble utnevnt AFL All-Star i 1961, og vant en AFL Championship-ring med New York Jets i 1968, og hadde kampens eneste sack; og vant også Super Bowl III med Jets etter 1968-sesongen, hvor han da var en av lagkapteinene. Rochester er en av kun tyve spillere som spilte i alle ligaens ti sesonger.

## Referanser
Stewart Stover

**Stewart Lynn «Smokey» Stover** (født 24. august 1938 i McPherson i Kansas) er en tidligere amerikansk fotballspiller. Han spilte college football da han gikk på Northeast Louisiana State College—nå kjent som University of Louisiana at Monroe—som fullback og på profesjonelt nivå i American Football League (AFL) og Canadian Football League (CFL) som en linebacker.

Stover vokste opp i Oilton i Oklahoma og Vidaway i Oklahoma og gikk på militærskolen Rogers State University i Claremore i Oklahoma. Han spilte amerikansk fotball da han gikk på Murray State College i Tishomingo i Oklahoma og deretter på University of Louisiana at Monroe, hvor han var i den første gruppen som ble innlemmet i universitetets æresgalleri i 1978.

Da han ble signert av Dallas Texans i American Football League, valgte hovedtrener Hank Stram å konvertere ham til linebacker. Han spilte for Texans i den historiske seieren på dobbel overtid mot regjerende ligamestre Houston Oilers i 1962, og for Kansas City Chiefs da de vant AFL-tittelen i 1966 over de da regjerende mestrene Buffalo Bills, før de spilte i Super Bowl I. Etter 1966-sesongen signerte Stover med Hamilton Tiger-Cats i Canadian Football League, og vant Grey Cup med dem i 1967. Etter spillerkarrieren flyttet han til Lafayette i Louisiana.

## Referanser
Vicente Biurrun

**José Vicente Fernández Biurrun** (født 1959) er en spansk tidligere fotballspiller.

Vicente Biurrun ble født i São Paulo av baskiske foreldre som emigrerte fra Spania til Brasil for å arbeide der. Da han var fem år gammel flyttet familien tilbake til Baskerland og bosatte seg i San Sebastián.

I 1989 ble Vicente Biurrun innkalt til det spanske landslaget. Han satt på benken i VM-kvalifiseringskamper mot
Nord-Irland og Malta, men slapp aldri innpå.

## Karriereoversikt

## Referanser


## Eksterne lenker
* 
*  Vicente Biurrun – BDFutbol
*  Vicente Biurrun – Athletic Club
Jim Swink

**Jim Swink** (født 14. mars 1936 i Sacul i Texas, død 3. desember 2014 i Rusk i Texas) var en All-American halfback i amerikansk fotball som spilte for Texas Christian University i Fort Worth i Texas. Swink vokste opp i Rusk i Texas, som var inspirasjonen for kallenavnet hans «**the Rusk Rambler**». Han er best husket for å vært en av tidenes beste running backs i Southwest Conference og for å ha ledet TCU Horned Frogs til to conferencetitler på rad i 1955 og 1956, som resulterte i to turer til Cotton Bowl Classic.

## Karriere
### Spillerkarriere
Swink ble utnevnt All-American i 1955 og 1956. Hans beste sesong var i 1955, da han løp for 1 283 yards (nest best i landet) og var den nasjonale toppscoreren med 125 poeng. I de fire første kampene den sesongen hadde han samlet 484 yards og 10 touchdowns. Hans beste kamp i sesongen var et møte med rivalene fra University of Texas i Austin. Swink hadde 15 løp for 235 yards og scoret 26 av lagets 47 poeng i seieren over Texas Longhorns. Samme år var han nummer to bak Howard Cassady fra Ohio State University i avstemningen for Heisman-troféet. Longhorns’ slagord og håndtegn, kjent som «Hook 'em Horns», ble tildels oppfunnet som en referanse til hvor viktig det var å hindre Swink.

Etter å ha fullført graden sin i TCU valgte Swink å ikke spille i National Football League for å heller ta fatt på legestudier. I 1960 signerte han med American Football Leagues Dallas Texans for ligaen og lagets første sesong.

### Senere karriere
Swint brukte legeutdannelsen da han vervet seg og tjenestegjorde i Vietnam.

Etter militærtjenesten fortsatte han å jobbe som en ortopedisk kirurg. I 1980 ble Swink valgt inn i College Football Hall of Fame, og i 1982 ble han tildelt en Silver Anniversary Award av NCAA for sine prestasjoner utenfor idretten. I 2005 ble han også tildelt Doak Walker Legends Award.

Swink døde 3. desember 2014 i sitt hjem i Rusk i Texas av lymfekreft. Ifølge konen fortsatte han å utøve medisin til han ble syk.

## Referanser
Marvin Terrell

**Marvin Terrell, Jr.** (født 10. juni 1938 i West Memphis i Arkansas, død 1. desember 2018 i Jackson i Mississippi) var en guard i amerikansk fotball som spilte fire sesonger for Dallas Texans/Kansas City Chiefs i American Football League (AFL) fra 1960 til 1963.

Han var en AFL All-Star i 1962, da Texans vant den til da lengste kampen noensinne som gikk til dobbel overtid mot Houston Oilers i AFL Championship Game. Han ble innlemmet i Mississippi Hall of Fame i 2001.

## Referanser
Jack Spikes

**Jack Erwin Spikes** (født 5. februar 1937 i Big Spring i Texas) var en running back og placekicker i amerikansk fotball. Han spilte for Dallas Texans/Kansas City Chiefs, Houston Oilers og Buffalo Bills i American Football League (AFL). Han spilte college football på Texas Christian University (TCU).

Spikes spilte en sentral rolle i den til da lengste tittelkampen i idrettens historie, American Football League Championship Game 1962 mellom Texans og Oilrs. Spikes’ lagkamerat Bill Hull hadde en interception på Oilers’ George Blanda sent i første overtidsperiode, en interception som lot Texans starte den andre overtidsperioden med to lange løp av Spikes som flyttet ballen til Oilers’ 25-yard linje, hvor Tommy Brooker sparket et field goal som sikret Texans en 20–17 seier.
Sara Berg

**Sara Berg** (født 2001) er en norsk håndballspiller fra Florvåg på Askøy utenfor Bergen, som spiller for den norske eliteserieklubben  og det norske landslaget.

## Karriere
### Klubb
Berg kom fra  til  som 18-åring i desember 2019, og debuterte i REMA 1000-ligaen under 2019/20-sesongen.

### Landslag
I april 2023 debuterte Berg på det norske A-landslaget mot Montenegro og ble senere samme år tatt ut i bruttotroppen foran Håndball-VM 2023 på hjemmebane, men var ikke blant de 19 utvalgte.

## Privatliv
Berg studerer ved siden av håndballen til å bli vernepleier.

## Referanser


## Eksterne lenker
* 
*
Nederland under Kortbane-EM i svømming 2023

**[[Nederland]]** deltok under **[[Kortbane-EM i svømming 2023]]** i București i Romania fra 5. til 10. desember 2023.

## Medaljevinnere

 Svømmere som bare deltok i forsøksheat og mottok medaljer.
## Referanser
Oda Mastad

**Oda Cathrine Lunne Mastad** (født 1997) er en norsk håndballspiller, som spiller for den norske eliteserieklubben  og det norske landslaget.

## Karriere
### Klubb
Mastad kom fra  til  som i 2017, etter å ha hjulpet klubben å rykke opp fra 2. divisjon til 1. divisjon.

I sin første sesong for Fana, var hun med på opprykket til REMA 1000-ligaen – ved å vinne 1. divisjon 2017/18, to poeng foran .

### Landslag
I mars 2023 debuterte Mastad på det norske A-landslaget under Golden League i Nederland og ble senere samme år tatt ut i bruttotroppen foran Håndball-VM 2023 på hjemmebane, men var ikke blant de 19 utvalgte.

## Referanser


## Eksterne lenker
* 
*
Innebandykrigerne

***Innebandykrigerne*** er en norsk komiserie som hadde premiere på TV 2 Play den 27. mars 2023. Serieskaper er Espen PA Lervaag, som har regi sammen med manusforfatter Steffan Ludvigsen. Serien er laget etter en idé av Sindre Bjerknes, og er produsert av Salto Film og Fjernsyn for TV 2.

Sesong 2 hadde premiere den 4. desember 2023.

## Handling
Serien er en parodi på dokumentarserien Iskrigerne, som følger Vålerenga Ishockey. Serien følger Innebandylaget *Sveiva Wild Boys* i Eliteserien innebandy, på jakt etter pokaler og mer oppmerksomhet til idretten sin.

## Mottakelse
Sesong 1 av serien mottok terningkast 5 av *[[VG]]*, som kalte serien «Vårens overraskende feelgood-serie». Hos *[[Dagsavisen]]* fikk den terningkast 3.

Serien ble nominert til Gullruten 2024 i klassen beste humordrama, mens både Nicolai Cleve Broch og Bjørn Myrene ble nominert som beste skuespiller humor foran utdelingen.

## Rolleliste

## Referanser


## Eksterne lenker
*
Mr. Barnes of New York

***Mr. Barnes of New York*** er en amerikansk stumfilm fra 1922 regissert av Victor Schertzinger.

## Handling
Mens han ferierer på Korsika blir Mr. Barnes fra New York vitne til en duell mellom Paoli og en britisk marineoffiser, hvor korsikaneren blir drept. Marina, Paolis søster, lover en vendetta mot drapsmannen, men den eneste ledetråden til hans identitet er navnet "Gerard Anstruther" inngravert på pistolen hans. Ved et kunst-galleri i Paris ser Mr. Barnes et bilde, malt av Marina, av duell-scenen.

Mr. Barnes møter senere Enid Anstruther, en ung engelsk kvinne som beundrer maleriet, og han følger etter henne til Nice. Der oppdager han at Gerard, som er Paolis morder, ønsker å gifte seg med Marina. Hennes verge, grev Danella, planlegger å få Marina til å gifte seg med Gerard - og avslører for henne at det egentlig var han som hadde myrdet broren hennes. Det viser seg at Gerard hadde lånt ut pistolen sin til en annen offiser, som senere tilstår drapet.

## Skuespillere
* Tom Moore som Mr. Barnes  
* Anna Lehr som Marina Paoli  
* Naomi Childers som Enid Anstruther  
* Louis Willoughby som Gerard Anstruther 
* Ramon Novarro som Antonio  
* Otto Hoffman som Tomasso  
* Sidney Ainsworth som Danella

## Referanser


## Eksterne lenker
*
Centre Virtuel de la Connaissance sur l’Europe

**Centre Virtuel de la Connaissance sur l’Europe** (**CVCE**) ble grunnlagt i 2002 som en politisk og vitenskapelig uavhengig organisasjon grunnlagt, med hovedkontor i Sassenheim i Luxembourg. Senterets sentrale prosjekt var European NAvigator (ENA) det første digitale bibliotek over gjenreisningen av Europa etter 1945. CVCE ble i 2016 innlemmet som del av Luxembourg universitet.
## Se også
* Archive of European Integration
## Referanser
Archive of European Integration

**Archive of European Integration** (**AEI**) er et elektronisk arkiv grunnlagt 2003 for forskningsmateriale knyttet til forskning på europeisk integrasjon og samling.

Arkivet konsentrerer seg om utviklingen, virksomheten og utenriksrelasjonene etter andre verdenskrig til Det europeiske kull- og stålfellesskap (EKSF), Det europeiske atomenergifellesskap (Euroatom), EEC, EF og EU. Arkivet drives av University of Pittsburgh, USA.

## Se også
* Centre Virtuel de la Connaissance sur l’Europe

## Referanser


## Eksterne lenker
*
Gamle Rygene kraftverk

**Gamle Rygene kraftverk** var et vannkraftverk i Grimstad kommune i Agder.

Det var et elvekraftverk som utnyttet et fall på 22 meter i Nidelva. 
Installert effekt var 5,8 MW fra tre francisturbiner.

Rygenefossen ble først utbygd i 1874 for å gi mekanisk kraft til et tresliperi.
I 1914 trengte Arendals Fossekompani kraft til industri i Eydehavn, og det ble oppført en kraftstasjon på sørsiden av fossen. Den ga ca 4 MW vekselstrøm med 25 Hz. 
Det ble installert to aggregat, senere ble det installert et tredje. Vannveien var i fjell fra demningen til et fordelingsbasseng like bak kraftstasjonen.

I 1919 ble det i samarbeide med A/S Rygene Træmassefabrikker bygd en kraftstasjon til, med ca 1 MW. Den lå på nordsiden av elven. 
 
Da kontrakten med Arendals Fossekompani utløp etter 60 år var det ikke lenger behov for 25 Hz strøm. Aluminiumsindustrien i Eydehavn var nedlagt.

Aust-Agder Krafverk begynte i 1975 å bygge et nytt kraftverk som kunne utnytte det store potensialet i fossen. 
Kraftstasjonen ble nedlagt i 1978 da den nye Rygene kraftverk ble tatt i bruk. 

Bygningen huser nå ølbryggeriet Nøgne Ø.

## Kilder
Aust-Agder kraftverk 1919–1969-1979 av Birger Dannevig

## Eksterne lenker
* [kraftstasjon 1915](https://digitaltmuseum.org/0210111671733/eksteriorbilde-av-rygene-kraftstasjon-med-uttak-og-rorledning-kraftstasjonen/media?slide=0	Rygene)
* Rygene kraftstasjon 1923
* Maskinsalen på Rygene kraftstasjon
* Maskinsalen på Rygene kraftstasjon
* Maskinsalen på Rygene kraftstasjon
* Rygene foss 1917
Monna Vanna (film fra 1922)

***Monna Vanna*** er en tysk stumfilm fra 1922 regissert av Richard Eichberg.

## Skuespillere
* Lee Parry som Madonna Giovanna / Monna Vanna  
* Paul Wegener som Guido Gursino  
* Hans Stürm som Burgli  
* Paul Graetz som Gennezzano  
* Hans Trautner som Toni  
* Emil Rameau som Frederigo Fondalo  
* Max Pohl som Vater Coelestin 

## Referanser


## Eksterne lenker
*
Michael Nyman

**Michael Laurence Nyman** (født 23. mars 1944 i London) er en engelsk minimalistisk komponist, pianist, librettist og musikkvitenskapsmann.  Han har skrevet verker for en rekke forskjellige besetninger, deriblant tre symfonier, soloverker, strykekvartetter, kor- og orkesterverk, samt musikk til sitt eget ensemble, Michael Nyman Band.

Michael Nyman har også skrevet musikk til flere filmer, deriblant

* *[[Piano (film)|The Piano]]*
* *[[Gattaca]]*
* *[[Man on Wire]]*

## Referanser


## Eksterne lenker
* 
* 
*
Haukåsløypa

**Haukåsløypa** er et alpinanlegg i Strømsåsen i Drammen er utstyrt med skitrekk og belysning, bakken består av en hovedbakke og en barnebakke som ble anlagt mot slutten av 1980-tallet. Bakken er opparbeidet som en moderne slalåmbakke av Drammen Slalåmklubb i 1936–37. Bakken ble utstyrt med elektrisk belysning i 1937 og fikk skitrekk i 1958, denne ble i 1969 byttet ut med en ny, ti år senere ble heisen oppgradert. I 1953 ble NM i slalåm arrangert i Haukåsløypa. Løpa ble i 1982 utstyrt med snøkanoner. Siden åpningen av bakken på 1930-tallet har den blitt utvidet utallige ganger. Bakken er oppkalt etter «Haukås». Løpa kalles også «Haukåsbakken».

## Referanser
Ai Phoenix

**Ai Phoenix** var et norsk rockeband fra Bergen.

Bandet ble etablert i 1997 og ga året etter ut det selvfinansierte debutskiven *Film* i et begrenset opplag. I 2000 ga du ut sitt andre album, *The Driver is dead* samt EP-en *Happy to Get Her* på Racing Junior. For albumet ble de nominert til Alarmprisen 2001 i klassen årets popmusikk, og ble i tillegg nominert i klassen årets låt for «This Is Close». For sitt tredje album, *Lean That Way Forwards*, ble de nominert til Spellemannprisen 2002 i kassen rock.

Bandet bestod i starten av Mona Mørk, Robert Jønnum og Patrick Lundberg. De ble etter første utgivelse utvidet med medlemmene Espen Mellingen og Terje «Bosse» Litsheim, før kjernen i bandet etter noen år bestod av Mørk, Lundberg og Litsheim.

## Medlemmer
* : vokal, gitar
* : gitar, orgel, perkusjon, vokal
* : gitar, bass, orgel, trommer
* : gitar
* : trommer

## Diskografi
* *Film* (1998)
* *Happy to Get Her* (Racing Junior, 2000) - EP
* *The Driver is dead* (Racing Junior, 2000)
* *Lean That Way Forwards* (Racing Junior, 2002)
* *I've Been GOne - Letter One* (Racing Junior, 2003)
* *The Light Shines Almost All The Way* (2007)
* *Hey Now/Being Here is Everything* (2014)

## Referanser


## Eksterne lenker
* 
*
The Accused Uncle Shangang

***The Accused Uncle Shangang*** (originaltittel: *Bei gao Shangang ye*) er en kinesisk dramafilm fra 1994 regissert av Fan Yuan. Filmen handler om en landsbyleder som blir etterforsket av myndighetene etter en tragisk hendelse som noen mener han har forårsaket. Hovedrollen spilles av Li Rentang. Den er basert på en roman av Li Yiqing.

Den ble kåret til beste film, både ved Gullhanen og ved Hundred Flowers Awards (der delt med ''A Single Child's Story'' og ''Probation Within the Village''). Den ble i tillegg tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Cadillac (band)

**Cacillac** var et norsk rockeband fra Trondheim som eksisterte i perioden 1999 til 2006.

Bandet ble frontet av vokalist, gitarist og låtskriver Per Borten, og gikk i starten under navnet Per Borten Band. De ga ut tre EP-er før debutalbumet *Cure* ble gitt ut i 2001. De ble nominert til Alarmprisen 2001 i klassen årets låt for «Two Times More» fra albumet og i klassen årets norske liveband. De ga etter det ut to album til, *Up for a Lifetime* i 2002 og *Magnetic City* i 2004, før de ble oppløst i 2006.

## Medlemmer
* Per Borten: vokal, gitar (1999-2006)
* Trond Frønes: bass (1999-2006)
* : trommer (1999-2003)
* : gitar (2003-2006)
* : trommer (2003-2006)

## Diskografi
* *Cadillac* (1999) EP
* *2 Times More* (Progress, 2000) EP
* *The Show* (Progress, 2001) EP
* *Cure* (Progress, 2001)
* *Convertible Candy EP* (Progress, 2002) EP
* *Up for a Lifetime* (Progress, 2002)
* *Magnetic City* (Kong Tiki Records, 2004)

## Referanser


## Eksterne lenker
*
Cadillac (andre betydninger)

**Cadillac** kan referere til:
* Cadillac – amerikansk bilmerke
* Cadillac (band) – norsk rockeband
* ''Cadillac'' (album) – album av The Beatniks
Tomás Reñones

**Pedro Tomás Reñones Crego** (født 1960) er en spansk tidligere fotballspiller og politiker. Som fotballspiller var han kjent mononymt som **Tomás**.

Tomás Reñones startet karrieren som fotballspiller for hjembyens klubb Sociedad Deportiva Compostela. Gjennombruddet i den spansk toppdivisjonen fikk han med  i 1984, etter å ha tilbragt tre sesonger på klubbens rekruttlag Atlético Madrileño i divisjonen under. Han ble lagkaptein og spilte totalt tolv sesonger for Atlético Madrid i Primera División. Karrieren i hovedstadsklubben kulminerte i 1995/96-sesongen med seier i både serien og cupen, selv om han da bare spilte to av sine tolv kamper fra start i det som var hans siste sesong på toppnivå før han trappet ned med Club Atlético Marbella og Unión Deportiva San Pedro to divisjoner lengre ned i det spanske seriesystemet. Da han forlot Atlético Madrid i 1996, var det kun Adelardo Rodríguez som stod oppført med flere spilte kamper for klubben enn ham. Siden den gang har Koke forbigått Tomás Reñones i antall spilte kamper for klubben.

Tomás Reñones spilte 19 landskamper for . Han var landslagets høyreback i VM-sluttspillet i 1986 og i EM-sluttspillet i 1988.

Under de mange sesongene Tomás Reñones spilte for Atlético Madrid oppnådde han å bli en av klubbpresidenten Jesús Gils mest betrodde personer i klubben. Etter spillerkarrieren tok slutt, ble han del av det politiske prosjektet til Jesús Gil i Marbella gjennom Gils parti Grupo Independiente Liberal. I 2006 overtok Tomás Reñones posten som fungerende ordfører i Marbella da partikollega Julián Muñoz ble arrestert i forbindelse med Operación Malaya, den største korrupsjonsskandalen i Spanias historie. Senere samme året ble også Tomás Reñones tiltalt i Malaya-saken. Tomás Reñones ble dømt og fengslet for korrupsjon. Da straffen var ferdig sonet, ble han ansatt av Atlético Madrid.

## Karriereoversikt

## Referanser


## Eksterne lenker
* 
*  Tomás Reñones – BDFutbol
*  Tomás Reñones – Real Federación Española de Fútbol
Stille hjerte

***Stille hjerte*** er en dansk dramafilm fra 2014 regissert av Bille August etter manus av Christian Torpe. Den er produsert av Jesper Morthorst for SF Film Production ApS.

Filmen handler om aktiv dødshjelp og hadde premiere under filmfestivalen i San Sebastián 20. september 2014.

*Stille hjerte* mottok Bodilprisen for beste danske film i 2015.

## Roller
* Ghita Nørby som Esther
* Paprika Steen som Heidi
* Danica Curcic som Sanne
* Morten Grunwald som Poul
* Pilou Asbæk som Dennis
* Jens Albinus som Michael
* Vigga Bro som Lisbeth
* Oskar Sælan Halskov som Jonathan

## Referanser


 


## Eksterne lenker
*
Hans Skabo

**Hans Skabo** (født 14. juni 1823 i Bergen, død 28. januar 1903 i Drøbak) var en blokkmaker og jernbanevogn-konstruktør. Han var sønn av Skomakermester Hans Johannessen Schaboe (1775–1835) og Ane Alida Erichsen (1778–1860). Skabo flyttet til Drammen i 1848 der han overtok blokkmakerforretningen til blokkmaker Jørgen Ørbæk Hansen og giftet seg med hans enke Kirstine. Forretningen leverte blokker og spill til skipsbyggeriene. I 1864 startet han Norges første fabrikk for jernbanevogner i Drammen. Fabrikken ble senere ble flyttet til «Tyskerstranden» ved Skøyen nær Kristiania under navnet Skabo Jernbanevognfabrikk, hvor det etter hvert vokste opp en liten fabrikk- og arbeiderby. På Håndverks- og Industriutstillingen i Drammen i 1873 kunne bedriften presentere den første fullstendig norskbygde jernbanevogn. På landsutstillingen i Kristiania i 1883 fikk han gullmedalje. Han seg som fabrikkens leder i en alder av 75 år og omgjorde bedriften til aksjeselskap. I 1864 var han også med på å stifte Drammen Haandverkerforening.

## Referanser
Departementenes digitaliseringsorganisasjon

**Departementenes digitaliseringsorganisasjon** (DIO) er en norsk etat som har ansvar for å levere en felles IT-løsning i regjeringsapparatet. Etaten består av IT-miljøene fra Departementenes sikkerhets- og serviceorganisasjon, Justis- og beredskapsdepartementet og Utenriksdepartementet. Den skal være operativ fra 1. januar 2025.

## Se også
* Digitaliseringsdirektoratet
* Statens graderte plattformtjenester

## Referanser
Viking Fotballklubb Kvinner i 2024

**Viking Fotballklubb (kvinner) i 2024** er en oversikt over samtlige spillere, tabell og kamper som Viking Fotballklubbs kvinnelag spilte i fotballsesongen 2024.

## 1. divisjon

## Kamper
### Treningskamper

### Seriekamper grunnserien

### Sluttspill Topp 4

### Norgesmesterskapet

## Spillerstatistikk

## Overganger
### Inn

### Ut

## Referanser
Viking Fotballklubb i 2024

**Viking Fotballklubb (menn) i 2024** er en oversikt over samtlige spillere, tabell og kamper som Viking Fotballklubbs herrelag spilte i fotballsesongen 2024.

## Eliteserien

### Tabellplassering pr. serierunde

## Kamper
### Treningskamper

### Seriekamper

### Norgesmesterskapet

## Vikinger på landslag
### Australia

Patrick Yazbek har i tillegg fem kamper som ubrukt reserve.

### Island

Patrik Gunnarsson har i tillegg fem kamper som ubrukt reserve.

### New Zealand

### Norge

I tillegg fikk Sondre Langås fire kamper som ubenyttet reserve.

## Spillerstatistikk

## Overganger
### Inn

### Ut

### Lån inn

### Lån ut

## Referanser
Liiban Abadid

**Liiban Abdirahman Abadid** (født 2002) er en norsk fotballspiller som spiller for den svenske klubben , på lån fra den svenske klubben .  

## Karriere
Han spilte i aldersbestemt fotball for Osloklubbene Bjørndal og Oppsal, og senere for  og . Den 1. januar 2022 gikk han fra Grorud til den svenske klubben Assyriska BK. Den 1. februar 2023 skiftet han klubb til  i svensk divisjon 1, men allerede 7. juli 2023 ble han hentet til IF Brommapojkarna i Allsvenskan. Han signerte en kontrakt som gjelder ut 2027-sesongen for BP. Han fikk draktnummer 5, men i høsthalvåret 2023 satt han kun på reservebenken og fikk ikke spilt noen kamper.

## Referanser


## Eksterne lenker
*
Monte Cristo (1922)

***Monte Cristo*** er en amerikansk stumfilm fra 1922 regissert av Emmett J. Flynn.

Historien var basert på romanen Greven av Monte Cristo av forfatter Alexandre Dumas.

## Handling
Edmond Dantes blir uskyldig anklaget for en forbrytelse han aldri har begått, og blir dømt til å tilbringe resten av livet ved det beryktede fengselet Château d’If som ligger på en øy utenfor Marseille. Ved fengslet møter han snart Abbe Faria, en annen fange som alle de andre fangene tror er gal. Abbe forteller Edmond om en fantastisk skatt gjemt på en liten øy, som bare Abbe vet hvor befinner seg.

Etter mange år ved fengsel dør den eldre Abbe, og Edmond klarer å stikke av fra øya. Edmond ønsker deretter å finne skatten som Abbe hadde fortalt ham om, slik at han kan bruke den nyvunne rikdommen til å hevne seg på de som hadde gjort ham urett.

## Skuespillere
* John Gilbert som Edmond Dantes
* Estelle Taylor som Mercedes
* Robert McKim som De Villefort
* William V. Mong som Caderousse
* Virginia Brown Faire som Haidee
* George Siegmann som Luigi Vampa

## Referanser


## Eksterne lenker
*
Moonshine Valley

***Moonshine Valley*** er en amerikansk stumfilm fra 1922 regissert av Herbert Brenon.

## Handling
Ned Connors, en prospektør, har et lykkelig ekteskap med sin kone, inntil skjebnen bringer en syk besøkende til hytta deres i fjellene. Denne gjesten, Dr. Martin, blir tatt hånd om av Connors kone - som snart forelsker seg i den fremmede mannen. Når Connors kommer tilbake til hytta deres etter å ha blitt velstående, oppdager han sin kone og Martin sammen. Det oppstår en konflikt, og Martin skyter Connors og ruller kroppen hans utfor en klippe. Fru Connors, som tror at ektemannen hennes er død, reiser sin vei sammen med Martin.

I mellomtiden blir Connors, som er hardt såret med fremdeles i live, reddet av hunden sin. Det går noen år og Connors har blitt en alkoholiker, som ønsker hevn mot Martin. Hans tidligere kone, som har blitt mishandlet av Martin, har nå født en datter. Men når dette barnet blir syk, oppsøker Connors en lege, og står plutselig ansikt til ansikt med Martin.

## Skuespillere
* William Farnum som Ned Connors
* Sadie Mullen som Mrs. Connors
* Holmes Herbert som Dr. Martin
* Anne Shirley som Nancy
* Jean Bronte som Jean

## Referanser


## Eksterne lenker
*
Country Teachers

***Country Teachers*** (originaltittel: *Feng huang qin*) er en kinesisk dramafilm fra 1993 regissert av He Qun. Handlingen er lagt til en videregående skole i det rurale Kina der jenter og gutter for første gang skal studere sammen. De ledende rollene spilles av Li Baotian og Ju Xue.

Den ble kåret til beste film, både ved Gullhanen, ved Hundred Flowers Awards (der delt med ''Chongqing Negotiation'' og *[[An Artillery Major]]*) og ved Huabiao Awards.

## Roller
(utvalg)

* Li Baotian – rektor Yu
* Ju Xue – Zhang Yingzi
* Wang Xueqi – Sun Shihai
* Xiu Zongdi – onkel
* Sun Qian – Deng Youmei
* Ding Jiali – Dengs kone

## Referanser


## Eksterne lenker
*
Kiær (slekt)

**Kiær** er en norsk slekt med navn etter gården Kjær i Borre ved Horten. Slektens første kjente mann Hans Nilsen Kiær (1731–1817) som var skipper på Strømsø i Drammen. Han var far til skipper og senere skipsreder Anders Hansen Kiær (1769–1838), og slektens to hovedlinjer stammer fra hans sønner, skipsrederne Hans Andersen Kiær (1795–1867) og Niels Andersen Kiær (1802–1887).

## Kjente medlemmer av slekten
* Hans Nilsen Kiær (1731–1817) skipper på Strømsø 
* Anders Hansen Kiær (1769–1838) skipper, senere skipsreder

### Linje 1:
* Hans Andersen Kiær (1795–1867)
* Anders Ferrand Kiær (1825–1898) grunnleggeren av skog- og trelastfirmaet And.H. Kiær & Co. 
* Hagbarth Kiær (1829–1903) Sogneprest 
* Hans Theodor Kiær (1827–1911) grosserer, gift  7.  desember 1856 med Elisabeth Margrethe Schwartz (født 1. juli 1837) 
* Oluf Emil Kiær (1832–1907) Generalkonsul 
* Nils Oscar Kiær (1834–1918) Gårdbruker, grosserer og lærer 
* Hans Cathrinius Kiær (1864–1944), leder av firmaet «And. H. Kiær & Co.» 
* Johan Aschehoug Kiær (1869–1931) paleontolog, professor  
* Hans Kiær (1865–1930) 
* Marthe Elisabeth Kiær (født 1874)
* Hans Jørgen Kiær (1862–1896), filosofisk doktorgrad og skibsreder, gift september 1886 med Rebekka Holm  (født 25. desember 1864) 
* Elias Cathrinus/Catharinus Kiær (27. februar 1863–1939) grosserer  
* Georg Fredrik (Frits) Egidius Kiær (1861–1941) høyesterettsadvokat 
* Thorvald Axel Emil Kiær (1870–1941) 
* Dagny Henriette Bolette Egidius
* Thorvald Meyer (Thorry) Kiær (1888–1968) direktør for Ranheim Papirfabrik 
* Dagny Caroline (Dakky) Kiær (1892–1980) sosialleder 
* Oluf Emil Kiær (født 20. mai 1895)
* Herman Severin Kiær (født 13. september 1898)

### Linje 2:
* Niels Andersen Kiær (1802–1887) skipsreder 
* Frantz Casper Kiær (1835–1893) overlege 
* Oline (født 22. mars 1837)
* Anders Nicolai Kiær (1838–1919) direktør for Statistisk sentralbyrå 
* Anders Theodor Kiær (1866–1941) Bureauchef i det Statistiske Centralbureau 
* Ellen Kiær (født 17. september 1875) Lærinne
* Birgitte Kiær (født 3. mars 1887)
* Nicolai Kiær (1888–1934) norsk luthersk kinamisjonær og sportsutøver 
* Georg Kiær (født 8. mai 1891)

### Andre:
* Marie Birgitte (født 4. desember 1905)
* Ellen (født 31. januar 1907)
* Kirsten (18. februar 1910)
* Ingeborg Margarethe Kiær (født 21. november 1893)
* Edle Johanna Kiær (født 6. februar 1895)
* Margrethe Cecilie (født 26. november 1896)
* Nils Kiær (født 22. mars 1865)
* Margrethe Cecilie (født 27. mai 1871)
* Frantz Kiær (født 16. september 1873) Musiker
* Anette (født 6. juli 1879)
* Anders Ferrand Kiær (1892–1981) 
* Hans Thomas Kiær (1895–1955) 
* Anna Cathrine Diderikke Kristine (Dikka) Kiær (1896–1983) 
* Else Martine (Tinken) Kiær (født 24. august 1901) 
* Marie Elisabeth, f. 15. Dec. 1888 Elisabeth Eleonor Rebekka, f. 10. Dec. 1892
* Marie Cathrine Schwartz, f. 23. Sept. 1893
* Hans Theodor Kiær (1891–1973)  
* Elias Cathrinus (Ajas) Kiær (1922–2007) direktør
* Georg Fredrik Kiær (1923–2013) industrileder 
* Simonine Bolette Johanne Louise Kiær, f. Aschehoug  (1835—1905) 

## Kilder
* 
* Kiær i Store norske leksikon
* Drammen byleksikon
* Lokalhistoriewiki
Samer Abu Daqqa

**Samer Abu Daqqa** (arabisk: سامر أبو دقة‎; 1978&ndash;2023) var en belgisk-palestinsk videojournalist som arbeidet for Al-Jazeera. Han ble drept av en drone under Israel-Hamas-krigen etter at den israelske hær bombet et Al Jazeera-mannskap i Khan Yunis den 15. desember 2023, mens han dekket et luftangrep på Haifa-skolen.

## Liv og virke
### Bakgrunn
Abu Daqqa ble født i 1978 i Gaza, og tok en bachelorgrad i journalistikk og media fra Al-Azhar-universitetet i Gaza.

### Karriere
Han begynte arbeidet som journalist i avisen *Al-Shaab*, deretter gikk han i 2004 over til fjernsynskanalen Al-Jazeera. Han var en av grunnleggerne av kanalens kontor på Gazastripen, hvor han jobbet som fotograf og tekniker for Al-Jazeera i mer enn tjue år.

Han hadde også belgisk statsborgerskap og var far til tre sønner og en datter.

### Død
Samer Abu Daqqa ble drept den 15. desember 2023 ved et luftangrep med militær drone som syntes målrettet mot Al Jazeera-mannskapet mens de dekket et israelsk luftangrep mot Haifa-skolen i Khan Yunis under Israel-Hamas-krigen. Dette skoleanlegget var blitt tatt i bruk av FNs hjelpeorganisasjon for palestinske flyktninger i Midtøsten (UNRWA) for folk som søkte beskyttelse. Minst 20 ble drept i et angrep tidligere på dagen, og atskillige skadet. Al-Jazeera rykket inn i etterkant, og de ble så rammet av et nytt angrep.  

Abu Daqqas kollega Wael Al-Dahdouh ble skadet i hånden og magen, men klarte å trekke seg tilbake til fots. En ambulanse dirigert i hans retning ble beskutt og kunne ikke nå frem. Samer var imidlertid ikke i stand til å trekke seg selv ut etter skadene han hadde fått, og fortsatte å blø i mer enn fem timer, og døde til slutt av skadene. Abu Daqqa var da 45 år gammel.

## Priser
Sameer Abu Daqqa hadde mottatt *Distinguished Arab Journalist Award* fra *Union of Arab Journalists* i 2004, og *Distinguished International Journalist Award* fra *Reporters Without Borders* i 2007.

## Referanser